Til foreninger, klubber mv for borgere på 60 år og derover.

**Der søges kandidater til Ældrerådet i Assens kommune.**

Hvis du er 60 år eller mere og er bosiddende i Assens kommune, kan du være kandidat til Ældrerådet.

Vi ser gerne kandidater fra alle områder i kommunen.

**Der er valg til ældrerådet tirsdag den 16. november 2021 (samtidig med kommunal- og regionsvalget).**

**Som medlem af ældrerådet har du indflydelse på, hvordan forholdene for ældre i Assens kommune skal være.**

**Når byrådet træffer bestemmelser, der har betydning for ældre mennesker, skal Ældrerådet høres, og der afgives en udtalelse.**

Ældrerådet, der består af 9 medlemmer, mødes en gang om måneden kl. 9-12. Møderne afholdes på Rådhuset i Assens. På møderne drøftes aktuelle ældreproblemstillinger, og der besluttes, hvad Ældrerådets høringssvar til politikerne skal være.

Alle beslutninger i byrådet vedr. ældre skal forelægges Ældrerådet til høring. Det kan være:

* Aktiviteter for ældre.
* Hjemmehjælp.
* Plejehjem.
* Offentlig transport, som ældre kan være afhængige af.
* Hvordan er det muligt at komme rundt i dit lokalområde?
* Hjælpemidler til ældre.
* Tilgængelighed i byrummene og i offentlige bygninger.

Du finder yderligere oplysninger på Ældrerådets hjemmeside: [www.assens.dk/vaer-aktiv/bliv-hoert/aeldreraad](http://www.assens.dk/vaer-aktiv/bliv-hoert/aeldreraad)

**Er du interesseret i at stille op som kandidat til Ældrerådet, så kontakt: Ole Thøgersen, medlem af Ældrerådet, på tlf. 5027 2684 eller mail:** **edelole@youmail.dk**

Vi afholder **informationsmøder**:

Mandag den 30. august i Aarup Kultur- og Aktivitetshus, Skolegade 3, kl. 15.30.

Onsdag den 1. september på Kompasset, Niels Kjærbys Vej 9, Assens kl. 15.30